Goodyear F2G Corsair

Το **Goodyear F2G "Super" Corsair** ήταν μονοκινητήριο μαχητικό το οποίο ανέπτυξε η Goodyear Aircraft Company με βάση το FG-1/F4U-1. Ήταν βελτιστοποιημένο για πτήσεις σε χαμηλά ύψη. Οι απαρχές της ανάπτυξής του σχετίζονται με την απόφαση να χρησιμοποιηθεί ο αστεροειδής κινητήρα Pratt & Whitney R-4360.

## Σχεδιασμός και ανάπτυξη
Βασισμένη στην εμπειρία από την κατασκευή του FG-1, μιας εκδοχής του περίφημου μαχητικού Vought F4U-1 Corsair χωρίς αναδιπλούμενες πτέρυγες, η Goodyear αποφάσισε στις αρχές του 1944 να τροποποιήσει σε διάφορα σημεία ένα FG-1, δημιουργώντας έτσι το πρωτότυπο XF2G-1. Κύριος στόχος ήταν να αυξηθεί κατά 50% η ισχύς που παρείχε ο κινητήρας R-4360 κατά την απογείωση. Επιπλέον τοποθετήθηκε καλύπτρα στο κόκπιτ που παρείχε ορατότητα 360o στον πιλότο. Τον Μάρτιο του 1944 η εταιρεία υπέγραψε συμβόλαιο βάσει του οποίου θα παρέδιδε 418 F2G-1 και δέκα F2G-2. 

Ο οπλισμός θα αποτελούνταν από τέσσερα ή έξι πολυβόλα των 12,7&nbsp;mm, καθώς και οκτώ ρουκέτες των 127&nbsp;mm ή εναλλακτικά (δύο βόμβες (των 450 ή των 725&nbsp;kg). Επίσης αυξήθηκε σημαντικά η ποσότητα καυσίμου που μπορούσε να μεταφερθεί, ενώ ήταν επίσης δυνατή η χρήση δύο απορριπτόμενων δεξαμενών καυσίμου.

Όταν τελείωσε ο Δεύτερος Παγκόσμιος Πόλεμος, είχαν ολοκληρωθεί μονάχα πέντε F2G-1 και άλλα τόσα F2G-2. Οι δοκιμές τους έδειξαν ότι υπήρχαν ζητήματα ελέγχου καθώς και ότι η ταχύτητα ήταν ανεπαρκής.
Τα προβλήματα αυτά σε συνδυασμό με την προσθήκη στο οπλοστάσιο του Ναυτικού του εξαιρετικού Grumman F8F Bearcat, που μπορούσε να καλύψει όλους τους ρόλους του F2G-2, αποτέλεσαν τροχοπέδη για την περαιτέρω εξέλιξη της πρότασης της Goodyear. Συνεπώς το όλο πρόγραμμα ακυρώθηκε.

## Διασωζόμενα αεροσκάφη

Υπάρχουν δύο "Super Corsair", εκ των οποίων το ένα μόνο μπορεί να πραγματοποιήσει πτήσεις:

; Πλήρως λειτουργικό αεροκσάφος
* Το 88458 (πιο γνωστό σαν *"Race 57"*): Race 57 LLC στο Chandler της Αριζόνα  ήταν το πέμπτο αεροσκάφος παραγωγής. Το αγόρασε ο πιλότος αγώνων Cook Cleland, ο οποίος τερμάτισε πρώτος στο Thompson Trophy Race του 1947 και επίσης πρώτος στον  Tinnerman Trophy Race του 1949. Το 88458 άλλαξε πολλούς ιδιοκτήτες μέσα στα χρόνια, ενώ η μηχανολογική κατάσταση του σταδιακά επιδεινώθηκε. Το 1996 το αγόρασε ο Bob Odegaard, ο οποίος και το απεκατέστησε, καθιστώντας το πλήρως λειτουργικό. Σήμερα είναι δανεισμένο στο Fargo Air Museum. Ο Odegaard συμμετείχε στους Reno Air Races του 2006, 2007 και 2008 με το συγκεκριμένο Corsair. Το συγκεκριμένο αεροσκάφος χρησιμοποιήθηκε στην ταινία *Thunder Over Reno*. 

; Έκθεμα μουσείου
* Το 88454 ανήκει στην συλλογή του *Museum of Flight* στο Σηάτλ.

## Χρήστες
; ΗΠΑ
* Πολεμικό Ναυτικό των ΗΠΑ

## Δείτε επίσης

### Αεροσκάφη που σχετίζονται με την ανάπτυξη του F2G
* Vought F4U Corsair

### Παρόμοια αεροσκάφη
* CAC CA-15
* Curtiss XP-62
* Grumman F8F Bearcat
* Hawker Sea Fury
* Kawasaki Ki-100
* Lavochkin La-9
* Martin-Baker MB5
* Republic XP-72
* Supermarine Spiteful

### Κατάλογοι
* Κατάλογος μαχητικών αεροσκαφών

## Σημειώσεις


## Παραπομπές


## Βιβλιογραφία
* Green, William. *War Planes of the Second World War - Fighters (Vol. 4).* New York: MacDonald and Company, 1961.
* Lockett, Brian. "Corsairs with Four-bank Radials". *Goleta Air and Space Museum.* Retrieved: 16 January 2007.
* Pautigny, Bruno (translated from the French by Alan McKay). *Corsair: 30 Years of Filibustering 1940-1970*. Paris: Histoire & Collections, 2003. ISBN 2-913903-28-2.
* "Racing Corsairs." *Society of Air Racing Historians.* Retrieved: 16 January 2007.

F2G
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Αγωνιστικά αεροσκάφη